
Πρόλογος 


T O ΔΩΡΟ τῆς πίστεως εἶναι ἀνεκτίμητο. Ἀλί- 
μονο σ᾽ ὅποιον τό στερήθηκε. Ἡ ἀνεστιότητα 
καί ἢ ὀρφάνια θά ἐπηρεάζουν ἀδιάκοπα τίς ἐκδη- 
λώσεις του, θά τραυματίζουν βαθιά τόν ψυχικό 
του χόσμο, θά τόν ἀπογυμνώνουν σταδιακά ἀπό 
καθετί τό ἀνώτερο καί θά τόν κατεβάζουν στό 
ἐπίπεδο τοῦ ἐξελιγμένου κτήνους, ἐκεῖ ἀκριβῶς 
πού τοποθετοῦν τόν ἄνθρωπο μέ τή μυωπία. τους 
οἱ ὑλιστές. γιά νά πετύχουν ἔτσι τήν αὐτοδικαίω- 
σή τους. 

Ἡ ζωή τοῦ πιστοῦ εἶναι πλημμυρισμένη μέ 
φῶς. Μιά πανίσχυρη δύναμη τόν γεμίζει αἰσιοδο- 
Ela, εἰρήνη, ἐλπίδα, χαρά, βοηθώνταις τον νά νικά- 
ει τίς δυσκολίες τῆς ζωῆς. ν᾿ ἀντιμετωπίζει ἠρωικά 
κι αὐτόν ἀκόμα τό θάνατο. 

Βασική αἰτία τῆς ἀπιστίας εἶναι ἣ ζωή τῆς 
τρυφῆς καί τῆς ἁμαρτίας. Γιά τήν τρυφή εἶναι 
γραμμένο στήν Παλαιά Διαθήκη: «Ἔφαγε ὁ ἰσ- 
ραηλιτιχός λαός καί χόρτασε. καί χλώτσησε τό 
Θεό ὁ ἀγαπημένος. Πάχυνε. χόντρυνε. ἔγινε θρε- 
φτάρι. καί ἐγκατέλειφε τό Θεό. τόν πλάστη του, 
καί ἀπομακρύνθηκε ἀπό τό Θεό, τόν σωτήρα 
του» (Δευτ. 32:15). Ὅσο γιά τήν ἁμαρτία. ὅλοι οἱ 
λαοί σ᾽ ὅλες τίς ἐποχές κατανόησαν, ὅτι ὑψώνει 
τεῖχος ἀδιαπέραστο ἀνάμεσα. στόν ἄνθρωπο καί 
τό Θεό. 


Εἶναι ἐντελῶς ἀσυμβίβαστη ἡ σκοτεινή ζωή τῆς 
ἁμαρτίας μέ τό φῶς μιᾶς ζωντανῆς πίστεως στόν 
παντεπόπτη Θεό, πού «ἐτάζει καρδίας καὶ νε- 
φρούς». Γι’ αὐτό ἀκριβῶς εἶναι τόσο δύσκολο τό 
πνευματικό ξαναζωντάνεµα μιᾶς πωρωμένηςφυ- 
χῆς. Kat γι’ αὐτό δέν ἀρχοῦν οἱ «ἀποδεικτικοί» 
λόγοι τῆς ἀπολογητικῆς. ἀλλά χρειάζονται ὁπωσ- 
δήποτε ἢ θερμή προσευχή καί ἢ ἁγία ζωή τῶν 
χριστιανῶν, ὥστε UE τή χάρη τοῦ Θεοῦ νά 
ἐπηρεάσουν ὄχι τόσο τό νοῦ ὅσο τήν χαρδιά τῶν 
ἀπίστων. Τά λόγια δέν ἀρκοῦν στό ἔργο τῆς ἵε- 
ραποστολῆς. Ὁ ἴδιος ὁ Κύριος εἶπε: «Γιά χάρη 
τους ἐγώ ἁγιάζω τόν ἑαυτό µου. ὥστε καί αὐτοί 
νά εἶναι ἁγιοισμένοι, μέ τή βοήθεια τῆς ἀλήθειας» 
(Ἰω. 17:19). 

Ὁ λόγος τοῦ ἁγίου Ἰωάννου τοῦ Χρυσοστόμου 
«Πρός τε Ἰουδαίους καὶ Ἕλληνας ἀπόδειξις ὅτι E- 
στὶ Θεὸς ὁ Χριστός» εἶναι συναρπαστικός. Ὁ 
θεοφώτιστος νοῦς τοῦ μεγάλου ἱεράρχη, UE τή 
γνωστή διαλεκτική του ἱκανότητα, πλέχει μιάν 
ἁλυσίδα πειστικῶν ἐπιχειρημάτων. τά ὁποῖα στη- 
ρίζει στή θαυμαστή ἐξάπλωση τῆς πίστεως, παρά 
τούς σκληρούς διωγμούς πού δέχθηκε ἀπό τά 
πρῶτα. της βήματα. Ἔτσι, κεντρικός ἄξονας τοῦ 
λόγου εἶναι ὁ θρίαμβος τῆς Ἐκκλησίας καί κατα- 
κλείδα του ἢ αἰσιοδοξία γιά τό μέλλον της, πού 
ἐπαληθεύει σέ κάθε ἐποχή τήν προφητεία τοῦ Κυ- 
ρίου: «Kat δέν θά τήν κατανικήσουν οἱ δυνάμεις 
τοῦ ἅδη» (Ματθ. 16:18). 


IEPA ΜΟΝΗ ΠΑΡΑΚΛΗΤΟΥ͂ 


Ὁ ὑρίαμθος τῆς Ἐκκλησίας 


ΩΣ ἀποδεικνύεται ὅτι ὁ Χριστός εἶναι Θε- 

ός; Στό θασικό αὐτό ἐρώτημα ἄς µήν προ- 
σπαϑήσουμε ν᾽ ἀπαντήσουμε μέ τό ἐπιχείρημα 
τῆς δημιουργίας τοῦ οὐρανοῦ καί τῆς γῆς, γιατί ὁ 
ἄπιστος δέν δά τό παραδεχϑεῖ. "AV τοῦ ποῦμε 
ὅτι ἀνέστησε νεκρούς, ϑεράπευσε τυφλούς, 
ἔδιωξε δαιμόνια, οὔτε τότε ϑά συμφωνήσει. Ἂν 
τοῦ ποῦμε ὅτι ὑποσχέϑηκε ἀνάσταση νεκρῶν 
θασιλεία οὐρανῶν καί ἀνέκφραστα ἀγαδά, τότε 
ὄχι µόνο δέν δά συμφωνήσει, ἀλλά καί δά γελά- 
σει. 

Πῶς λοιπόν δά τόν ὁδηγήσουμε στήν πίστη, 
καί μάλιστα ὅταν δέν εἶναι πνευματικά καλλιερ- 
γημένος; ᾿Ασφαλῶς μέ τό νά στηριχϑοῦμε σέ 
ἀλήϑειες, πού καί ἐμεῖς καί αὐτός παραδεχόμα- 
στε χωρίς καμιάν ἀντίρρηση καί ἀμφιθολία. 

Σέ ποιό λοιπόν σημεῖο συμφωνοῦμε μαζί του 
ἀπόλυτα; Στό ὅτι ὁ Χριστός φύτεψε τήν Ἐκκλη- 
σία. At’ αὐτό δά φανερώσουμε τή δύναμη καί 8’ 

ἀποδείξουμε τή ϑεότητα τοῦ Χριστοῦ. Θά δοῦμε 
ὅτι εἶναι ἀδύνατο ν’ ἀποτελεῖ ἀνϑρώπινο ἔργο ἡ 
διάδοση τοῦ χριστιανισμοῦ σ’ ὅλη τήν οἰκουμένη 
μέσα σέ τόσο σύντομο χρονικό διάστηµα. Καί μά- 
λιστα, ὅταν ἡ χριστιανική ἠϑική προσκαλεῖ στήν 
ἀνώτερη ζωή ἀνϑρώπους µέ κακές συνήϑειες, 
δούλους τῆς ἁμαρτίας. Καί ὅμως, ὁ Κύριος κα- 
τόρϑωσε νά ἐλευϑερώσει ἀπ’ ὅλα αὐτά ὄχι μόνο 
ἐμᾶς, μά ὁλόκληρο τό ἀνϑρώπινο γένος. 

Κι αὐτό τό κατόρϑωσε χωρίς νά χρησιµοποι- 
ήσει ὅπλα, χωρίς νά ξοδέψει χρήματα, χωρίς νά 
κινητοποιήσει στρατούς, χωρίς νά προκαλέσει 
πολέμους. Τό κατόρθωσε ξεκινώντας µέ δώδεκα 
μόνο μαϑητές, πού ἦταν ἄσημοι, ἀμόρφωτοι, 
φτωχοί, γυμνοί, ἄοπλοι... 

Μέ τέτοιους ἀνϑρώπους κατόρϑωσε νά πεί- 
σει τά ἔϑνη νά σκέφτονται σωστά, ὄχι μόνο γιά 
τήν παρούσα ζωή, ἀλλά καί γιά τή μέλλουσα. 
Μπόρεσε νά καταργήσει προγονικούς νόμους, 
νά ξεριζώσει ἀρχαῖες συνήϑειες καί νά φυτέψει 
νέες. Μπόρεσε ν’ ἀποστάσει τόν ἄνϑρωτπο ἀπό 
τόν εὔκολο τρόπο ζωῆς καί νά τόν ὁδηγήσει στό 
δύσκολο. Καί ὅλ᾽ αὐτά τά κατόρϑωσε, ἐνῶ ὅλοι 
Τόν πολεμοῦσαν κι ἐνῶ ὁ ἴδιος εἶχε ὑπομείνει 
ἐξευτελιστική σταύρωση καί ταπεινωτικό ϑάνα- 
TO! 


ΑἈσφαλῶς δέν συµθαίνουν αὐτά στούς ἀν- 
ϑρώπους. Μᾶλλον τά ἀντίθετα τούς συμθαίνουν. 
Ὅσο δηλοδή ζοῦν καί εὐδοκιμοῦν οἱ ἴδιοι, τό ἔργο 
τους προοδεύει. Ὅταν ὅμως πεθάνουν κατα- 
στρέφεται μαζί τους ὅ,τι δημιούργησαν. Καί αὐτό 

τό παθαίνουν ὄχι μόνο οἱ πλούσιοι οὔτε μόνο οἱ 
ἄρχοντες, ἀλλά καί οἱ κυθερνῆτες ἀκόμα. Γιατί 
καί οἱ νόμοι τους καταλύονται καί ἡ μνήμη τους 
σθήνει καί τ’ ὄνομά τους ξεχνιέται καί οἱ ἔμπιστοι 
ἄνδρωποί τους παραγκωνίζονται. 

Αὐτά συµθαίνουν σ᾽ ἐκείνους, πού πρῶτα μ’ 
ἕνα νεῦμα κυθερνοῦσαν λαούς καί ὁδηγοῦσαν 
στόν πόλεμο ὁλόκληρες στρατιές. Σ᾽’ ἐκείνους, 
πού καταδίκαζαν σέ θάνατο καί ἀνακαλοῦσαν 
ἐξόριστους. 

Στόν Κύριο ὅμως ἔγινε ἀκριθῶς τό ἀντίθετο. 
Θλιθερή ἦταν ἡ κατάσταση τοῦ ἔργου Του πρίν 
τή σταύρωση: Ὁ Ἰούδας Τόν πρόδωσε, ὁ Πέ- 
τρος Τόν ἀρνήδηκε, οἱ ὑπόλοιποι µαθητές ἔφυ- 
γαν γιά νά σωϑοῦν καί πολλοί πιστοί Τόν ἐγκα- 
τέλειψαν. Μόνος ἔμεινε ἀνάμεσα στούς ἐχϑρούς. 
Ὅμως, µετά τή σφαγή καί τό ϑάνατο, γιά νά µά- 
δεις ὅτι δέν ἦταν ἁπλός ἄνθρωπος ὁ Σταυρω- 
μένος, ἔγιναν ὅλα λαμπρότερα, φαιδρότερα, 
ἐνδοξότερα. 

Ὁ Πέτρος, ὁ κορυφαῖος ἀπόστολος, αὐτός 
πού πρίν τή σταύρωση δέν ἄντεξε τήν ἀπειλή 
μιᾶς ὑπηρετριούλας, ἀλλά, μετά ἀπό τόσες 
οὐράνιες διδασκαλίες καί τή συμμετοχή του στά 
ϑεῖα Μυστήρια, εἶπε ὅτι δέν γνωρίζει τόν Κύριο, 
αὐτός ὁ ἴδιος, μετά τή σταύρωση, Τόν κήρυξε 
στά πέρατα τῆς οἰκουμένης. ΑἈναρίϑμητα πλήϑη 
μαρτύρων δυσιάστηκαν γιατί προτίμησαν νά ὃα- 
νατωϑοῦν παρά v’ ἀρνηϑοῦν τό Χριστό, ὅπως 
Τόν εἶχε ἀρνηϑεῖ ὁ κορυφαῖος ἀπόστολος, τρο- 
μοκρατημένος ἀπό τήν ἀπειλή ἑνός κοριτσιοῦ. 
Ὅλες τώρα οἱ χῶρες, ὅλες οἱ πόλεις, τά ἐρημικά 

καί τά κατοικηµένα μέρη, τόν Σταυρωμένο ὁμο- 
λογοῦν. Σ᾽ Αὐτόν πιστεύουν οἱ θασιλιάδες κι οἱ 
στρατηγοί, οἱ ἄρχοντες καί οἱ ὕπατοι, οἱ δοῦλοι 
καί οἱ ἐλεύϑεροι, οἱ ἀγράμματοι καί οἱ µμορφωμέ- 
νοι, οἱ θάρθαροι καί τά διάφορα ἔϑνη τῶν ἀν- 
δρώπων. 

Ἀκόμα κι ὁ μικρός καί ἀσήμαντος ἐκεῖνος τά- 
φος, πού δέχϑηκε τό αἱμόφυρτο μαρτυρικό σῶ- 
μα τοῦ Κυρίου, εἶναι τιµιότερος ἀπό χίλια θασιλι- 
κά παλάτια καί σεθαστός ἀκόμα καί στούς θασι- 
λιάδες. 

Τό παράδοξο μάλιστα εἶναι, ὅτι αὐτό πού συνέ- 
θη στόν Κύριο, συνέθη καί στούς µαθητές Του. Γιατί 
αὐτούς πού περιφρονοῦσαν καί φυλάκιζαν αὐ- 
τούς πού θασάνιζαν σκληρά µέ ἀναρίϑμητα µαρ- 
τύρια, αὐτούς ἀκριθῶς τούς ἴδιους, μετά τό ϑάνα- 
τό τους, τούς τιμοῦσαν περισσότερο κι ἀπό τούς 
θασιλιόδες. 

Καί πῶς φαίνεται αὐτό; Στή Ρώμη, οἱ αὐτο- 
κράτορες καί οἱ ὕπατοι καί οἱ στρατηγοί τά πά- 
ντα ἐγκαταλείπουν καί τρέχουν νά προσκυνή- 
σουν τούς τάφους τοῦ ψαρᾶ Πέτρου καί τοῦ 
σκηνοποιοῦ Παύλου. Στήν Κωνσταντινούπολη, 
αὐτοί πού φοροῦν τά στέμματα, ϑέλουν νά Ev- 
ταφιαστοῦν ὄχι κοντά στούς τάφους τῶν ἀπο- 
στόλων ἀλλά στά πρόϑυρα τῶν ναῶν τους. Κι 
ἔτσι γίνονται οἱ βασιλιάδες ϑυρωροί τῶν ψαρά- 
δων! Μάλιστα δέν ντρέπονται γι’ αὐτό, ἀλλά καί 
καυχιῶνται. Καυχιῶνται ὄχι μόνο οἱ ἴδιοι, ἀλλά 
καί οἱ ἀπόγονοί τους. 


Ὅταν οἱ µαθητές τοῦ Χριστοῦ ἦταν µόνο δώ- 

deka καί δέν ὑπῆρχε στή σκέψη κανενός ἡ Ἐκ- 
κλησία, ὅταν ἀκόμα ἡ Ιουδαϊκή συναγωγή 
ἀνϑοῦσε καί ἡ ἀσεθής εἰδωλολατρία κυριαρχοῦσε 
σ’ ὁλόκληρη σχεδόν τήν οἰκουμένη, ὁ Κύριος εἶχε 
προφητέψει: «Πάνω σ᾿ αὐτή τήν πέτρα (δηλαδή 
πάνω στήν ὁμολογία πίστεως τοῦ Πέτρου) ϑά 
οἰκοδομήσω τήν Ἐκκλησία µου, καί δέν ϑά τήν 
κατανικήσουν οἱ δυνάμεις τοῦ ἅδη» (Ματϑ. 16:18). 


Διαπιστώνεις τήν ἀλήδεια αὐτῆς τῆς προφη- 
τείας; Βλέπεις τήν ἐκπλήρωσή της; Σκέψου πό- 
σο σηµαντικό γεγονός εἶναι ἡ ἐξάπλωση τῆς 
Ἐκκλησίας σχεδόν σ’ ὅλη τή γῆ µέσα σέ σύντομο 
χρονικό διάστημα. Σκέψου πῶς ἄλλαξε τή ζωή 
τόσων ἐϑνῶν καί ὁδήγησε στήν πίστη τόσους 
λαούς, πῶς κατάργησε προγονικά ἔϑιμα, πῶς 
ἀπελευθέρωσε ἀπό μακροχρόνιες συνήϑειες, 
πῶς σκόρπισε σάν σκόνη τήν κυριαρχία τῆς 
ἡδονῆς καί τή δύναμη τῆς ἁμαρτίας, πῶς ἐξαφά- 
νισε σάν καπνό τήν ἀκάδαρτη τσίκνα τῶν ϑυ- 
σιῶν τίς εἰδωλολατρικές τελετές, τίς θδελυκτές 
ἑορτές, τά ξόανα, τούς θωμούς καί τούς ναούς, 
πῶς οἰκοδόμησε παντοῦ ἅγια δυσιαστήρια, στήν 
πατρίδα µας καί στίς χῶρες τῶν Περσῶν τῶν 
Σκυϑῶν τῶν Μαύρων τῶν Ἰνδῶν. Τί λέω; Ἀκόμα 
καί στά Βρεταννικά νησιά, πού θρίσκονται µακριά 
ἀπό τή Μεσόγειο, στόν ὠκεανό, ἁπλώϑηκε ἡ 
Ἐκκλησία καί χτίστηκαν ϑυσιαστήρια. 

Τό ἔργο τῆς ἀπελευϑερώσεως τόσων λαῶν 
ἀπό μακροχρόνιες αἰσχρές συνήϑειες, καθώς καί 
ἡ μεταθολή τοῦ τρόπου τῆς ζωῆς ἀπό τόν εὔκο- 
Ao στόν πολύ δύσκολο, εἶναι πράγματι ϑαυμαστό, 

μᾶλλον ὑπερθαύμαστο. Ἀποδεικνύει δεία ἐνέρ- 
γεια, ἀκόμα κι ἄν κανείς δέν τό εἶχε ἐμποδίσει, 
ἀκόμα κι ἄν ἐπικρατοῦσε εἰρήνη καί πολλοί τό 
εἶχαν θοηϑήσει. Γιατί ἡ ἐξάπλωση τῆς Ἐκκλησίας 
δέν ἐρχόταν σέ σύγκρουση μόνο μέ τήν ἀρχαία 
συνήϑεια, ἀλλά καί μέ τήν ἡδονή, τόν εὐχάριστο 
τρόπο ζωῆς. Εἶχε δηλαδή δυό ἰσχυρούς ἀντιπά- 
λους, πού τυραννοῦσαν τούς ἀνϑρώπους: τή 
συνήϑεια καί τήν ἡδονή. 

Ὅσα εἶχαν παραλάθει, πολλούς αἰῶνες πρίν 
ἀπό τούς πατέρες, τούς παπποῦδες καί τούς 
ἀρχαιότερους προγόνους, ἀκόμα κι ὅσα εἶχαν 
παραλάθει ἀπό φιλοσόφους καί ρήτορες, OA’ 
αὐτά συμφώνησαν νά τά περιφρονήσουν πράγ- 
μα ἐξαιρετικά δύσκολο. Ἔπρεπε ἀκόμα νά δε- 
χϑοῦν ἕναν νέο τρόπο ζωῆς, καί μάλιστα πολύ 
δυσκολότερο. Nati ἀπομάκρυνε ἀπό τήν τρυφή 
καί ὁδηγοῦσε στή νηστεία. Απομάκρυνε ἀπό τή 
φιλαργυρία καί ὁδηγοῦσε στήν ἀκτημοσύνη. 
Απομάκρυνε ἀπό τήν ἀσέλγεια καί ὁδηγοῦσε 
στήν ἁγνεία. Ατπτομάκρυνε ἀπό τό ϑυμό καί ὁδη- 
γοῦσε στήν πραότητα. Ατπομάκρυνε ἀπό τό 
φϑόνο καί ὁδηγοῦσε στή φιλία. Απομάκρυνε 
ἀπό τήν ἄνετη κι εὐχάριστη ζωή καί ὁδηγοῦσε 
στή δύσκολη, τή σκληρή, τή γεμάτη ϑλίψεις. Καί 
μάλιστα ὁδηγοῦσε σ’ αὐτήν ἐκείνους, πού εἶχαν 
συνηϑίσει στή ζωή τῶν ἀνέσεων. Γιατί δέν ἔγιναν 
θέθαια, χριστιανοί, ἄνϑρωποι πού ζοῦσαν σ᾽ 
ἄλλους κόσμους καί δέν εἶχαν ἁμαρτωλές συνή- 
Seles, ἀλλά ἔγιναν ἐκεῖνοι πού εἶχαν σαπίσει µέ- 
σα σ’ αὐτές καί εἶχαν γίνει πιό μαλακοί κι ἀπό 
τόν πηλό. Αὐτούς κάλεσε νά θαδίσουν τόν σκλη- 

po καί τραχύ δρόμο. Καί τούς ἔπεισε νά τόν Ba- 
δίσουν! 

Πόσους ἔπεισε; Ὄχι µόνο δύο ἤ δέκα ἤ εἴκοσι 
ἤ ἑκατό, ἀλλ’ ἀμέτρητους. Καί PE ποιούς τούς 
ἔπεισε; ME δώδεκα ἀνϑρώπους ἀμόρφωτους, 
ἀκαλλιέργητους, ἄσημους, φτωχούς, χωρίς περι- 
ουσία, χωρίς σωματική δύναμη, χωρίς δόξα, χω- 
ρίς λαμπρή καταγωγή, χωρίς ρητορική ἱκανότη- 
τα. Μέ δώδεκα ἀνϑρώπους πού ἦταν ψαράδες, 
σκηνοποιοί, ἀλλόγλωσσοι. Nati οὔτε κάν τήν ἴδια 
γλώσσα δέν εἶχαν µέ τούς εἰδωλολάτρες. MI- 
λοῦσαν τήν ἑθραϊκή, πού ἦταν πολύ διαφορετική 
ἀπ’ ὅλες τίς ἄλλες γλῶσσες. Μ᾽ αὐτούς λοιπόν 
τούς δώδεκα οἰκοδομήϑηκε ἡ Ἐκκλησία καί 
ἁπλώδηκε στά πέρατα τῆς οἰκουμένης. 

Καί δέν εἶναι μόνο τοῦτο τό ϑαυμαστό, ἀλλά 
καί τό ὅτι αὐτοί οἱ λίγοι, οἱ φτωχοί, οἱ ἀμόρφωτοι 
καί περιφρονηµένοι, πού θάλϑηκαν ν’ ἀλλάξουν 
τήν ἀνϑρωπότητα, δέν ἔκαναν ἀνενόχλητοι τό 
ἔργο τους. Από παντοῦ ἀντιμετώπιζαν ἀναρίϑ- 
μητους πολέμους. Τούς πολεμοῦσαν σέ κάϑε 
ἔϑνος καί σέ κάϑε πόλη. Ἀλλά τί λέω γιά ἔϑνη καί 
πόλεις; Σέ κάϑε σπίτι ξεσηκωνόταν πόλεμος 
ἐναντίον τους. Ἡ διδασκαλία τους χώριζε πολ- 
λές φορές τό παιδί ἀπό τόν πατέρα, τή νύφη 
ἀπό τήν πεθερά, τόν ἕνα ἀδελφό ἀπό τόν ἄλλο, 
τό δοῦλο ἀπό τόν ἀφέντη, τόν ὑπήκοο ἀπό τόν 
ἄρχοντα, τόν ἄνδρα ἀπό τή γυναίκα καί τή γυ- 
ναίκα ἀπό τόν ἄνδρα. Στήν κάϑε οἰκογένεια δέν 
πίστευαν ὅλοι ταυτόχρονα, κι ἔτσι οἱ χριστιανοί 
ὑπέμεναν καδηµερινές διαμάχες, ἀκατάπαυστες 
ἐχϑρότητες, μύριους θανάτους. 

Σάν κοινούς ἀντιπάλους καί ἐχδρούς ὅλοι 
τούς πολεμοῦσαν. Τούς καταδίωκαν οἱ θασιλιά- 
δες, οἱ ἄρχοντες, οἱ ὑπήκοοι, οἱ ἐλεύϑεροι, οἱ δοῦ- 
λοι, οἱ ὄχλοι, οἱ πόλεις. Καί δέν κατοδίωκαν μόνο 
τούς ἴδιους, ἀλλά - πράγμα φοθερό - καταδίω- 
καν ἀκόμα καί τούς νεόφυτους κατηχούμενους, 
ἐκείνους δηλαδή πού μόλις εἶχαν πιστέψει. 

Προξενοῦσε φρίκη καί ὀργή στούς εἰδωλολά- 
τρες ἡ σκέψη νά ἐγκαταλείψουν τούς θωμούς, νά 
περιφρονήσουν τίς ϑυσίες, πού ὅλοι οἱ πατέρες 
καί οἱ πρόγονοί τους τελοῦσαν καί νά πιστέψουν 
στόν Κύριο. Νά πιστέψουν σ’ Αὐτόν πού ἔλαθε 
ἀνδρώπινη σάρκα ἀπό τήν Παρϑένο Μαρία, 
πού δικάστηκε ἀπό τόν Πιλάτο, πού ἔπαϑε ἀνα- 
ρίθµητα δεινά κι ἐξευτελισμούς, πού ὑπέμεινε τόν 
ἀτιμωτικό ϑάνατο, πού ἐνταφιάστηκε καί ἀνα- 
στήϑηκε. 

Τό παράδοξο μάλιστα εἶναι, ὅτι, ἐνῶ τά πάϑη 
τοῦ Κυρίου ἦταν ἀναμφισθήτητα - πολλοί εἶχαν 
δεῖ τίς μαστιγώσεις, τά χτυπήματα, τά φτυσίμα- 
τα, τά ραπίσματα, τό σταυρό, τούς χλευασμούς, 
τόν τάφο-, δέν συνέθαινε τό ἴδιο καί μέ τήν ἀνά- 
σταση. Ὁ Κύριος, μετά ἀπό τήν ἀνάστασή Του, 
ἐμφανίστηκε μόνο σέ μαϑητές. Παρά τό γεγονός 
αὐτό, μιλοῦσαν γιά τήν ἀνάσταση καί ἔπειθαν 
τούς λαούς καί οἰκοδομοῦσαν τήν Ἐκκλησία. 
Πῶς; Μέ ποιόν τρόπο; Μέ τή δύναμη τοῦ Κυρίου, 
πού τούς ἔστειλε νά κηρύξουν τό εὐαγγέλιό Του 
στά ἔϑνη. Αὐτός ἦταν πού τούς ἄνοιξε τό δρόμο. 
Αὐτός διευκόλυνε τό δύσκολο ἔργο τους. Ἂν δέν 
τούς θοηϑοῦσε ἡ δεία δύναμη, οὔτε κάν 8’ ἄρχιζε 
ἡ διάδοση τοῦ χριστιανισμοῦ. 

Γιατί ἐνῶ οἱ τύραννοι ὁπλίζονταν ἐναντίον 
τῆς Ἐκκλησίας, ἐνῶ οἱ στρατιῶτες πρότειναν τά 
ὅπλα τους, ἐνῶ οἱ ὄχλοι μαίνονταν σάν ἀγριεμέ- 
νη φωτιά, ἐνῶ ἡ κακή συνήϑεια ἀντιπαρατασσό- 
ταν ἐνῶ ρήτορες, σοφιστές, πλούσιοι, ἰδιῶτες 
καί ἄρχοντες ξεσηκώνονταν ὁ λόγος τοῦ Θεοῦ, 
πιό ἰσχυρός κι ἀπό φλόγα, ἔκανε στάχτη τ᾽ 
ἀγκάϑια, καϑάρισε τούς ἀγρούς κι ἔσπειρε τό 
λόγο τοῦ κηρύγματος. Ἄλλοι ἀπό τούς πιστούς 
ρίχνονταν στίς φυλακές, ἄλλοι ἐξορίζονταν 
ἄλλων οἱ περιουσίες δηµεύονταν ἄλλοι φονεύο- 
νταν ἄλλοι διαμελίζονταν. Καί μολονότι οἱ χρι- 
στιανοί ἀντιμετωπίζονταν σάν κοινοί ἐγκλημα- 
τίες, ὑπομένοντας κάϑε εἶδος τιμωρίας, ἀτιμώσε- 
ως καί διωγμοῦ, ὅλο καί περισσότεροι ἔρχονταν 
στήν Ἐκκλησία. Μάλιστα, ὄχι µόνο δέν ἀποϑαρ- 
ρύνονταν οἱ νέοι πιστοί ἀπό τά βασανιστήρια 
πού ἔθλεπαν νά ὑπομένουν οἱ παλαιότεροι, 
ἀλλά γίνονταν προθυμότεροι! Μόνοι τους ἔ- 
τρεχαν ἀθίαστα, εὐγνωμονώντας τούς θασανι- 
στές τους. Πνονταν ϑερμότεροι στήν πίστη, θλέ- 
ποντας τούς χειμάρρους τῶν αἱμάτων τῶν πι- 
στῶν. 

Εἶδες τήν ἀσύγκριτη δύναμη Ἐκείνου πού ἔκα- 
νε ὅλ αὐτά τά ϑαύματα; Πῶς εἶναι δυνατό νά μή 
λυπᾶται κανείς, ὑποφέροντας τέτοια φρικτά 
μαρτύρια; Ὅμως αὐτοί χαίρονταν σκιρτοῦσαν! 
Αὐτό ὁμολογεῖ, σάν παράδειγµα, ὁ ἅγιος εὐαγ- 
γελιστής Λουκᾶς, πώς ἔγινε καί µέ τούς ἀποστό- 
λους, τότε πού «ἔφυγαν ἀπό τό συνέδριο χα- 
ρούμενοι, γιατί ἀξιώδηκαν νά κακοποιηθοῦν γιά 
χάρη τοῦ Χριστοῦ» (Πράξ. 5:41). 

Κι ἐνῶ OUT’ ἕνα τοῖχο δέν μπορεῖ νά χτίσει κα- 
νείς μέ πέτρες καί ἀσθέστη ὅταν καταδιώκεται, 
οἱ ἀπόστολοι ἔχτιζαν τήν Ἐκκλησία σ’ ὅλη τήν 
οἰκουμένη, ὑποφέροντας διωγμούς, φυλακίσεις, 
ἐξορίες καί μαρτυρικούς ϑανάτους. Καί δέν τήν 
ἔχτιζον HE πέτρες, ἀλλά μέ ψυχές, πράγμα πο- 
λύ δυσκολότερο. Γιατί δέν εἶναι τό ἴδιο νά χτίζεις 
ἕνα τοῖχο HE τό νά πείθεις διεφθαρμένες ψυχές ν’ 
ἀλλάζουν τρόπο ζωῆς, νά ἐγκαταλείπουν τή 
δαιμονική μανία τους καί v’ ἀκολουϑοῦν τή ζωή 
τῆς ἀρετῆς. 

Τό κατόρθωσαν ὅμως αὐτό, γιατί εἶχαν µαζί 
τους τήν ἀκαταμάχητη δύναμη τοῦ Κυρίου, πού 
εἶχε προφητέψει: «Θά οἰκοδομήσω τήν Ἐκκλησία 
μου, καί δέν δά τήν κατανικήσουν οἱ δυνάμεις τοῦ 
ἅδη» (Ματϑ. 16:18). 

Συλλογίσου πόσοι τύραννοι πολέμησαν τήν 
Ἐκκλησία καί πόσους φοθερούς διωγμούς ξεσή- 
κωσαν ἐναντίον της... Ὁ Αὔγουστος, ὁ Τιθέριος, 
ὁ Γάιος, ὁ Νέρων ὁ Βεσπασιανός, ὁ Τίτος καί οἱ 
διάδοχοί τους μέχρι τόν Μέγα Κωνσταντίνο, 
ἦταν ὅλοι εἰδωλολάτρες. Καί ὅλοι -ἄλλος ἠπιότε- 
ρα, ἄλλος σκληρότερα- πολεμοῦσαν τήν Ἐκκλη- 
σία. Τήν πολεμοῦσαν ὅλοι. Κι ἄν µερικοί δέν ξεσή- 
Κωναν οἱ ἴδιοι διωγμούς, ὅμως ἡ προσήλωσή 
τους στήν εἰδωλολατρία ὑποκινοῦσε στόν ἀγώ- 
να ἐναντίον τῆς Ἐκκλησίας ὅσους ἤϑελαν νά 
τούς κολακέψουν. 

Παρ’ ὅλα αὐτά, τά κακόθουλα σχέδια καί οἱ 
ἐπιθέσεις τῶν εἰδωλολατρῶν διαλύϑηκαν σάν 
ἱστοί ἀράχνης, σκορπίστηκοιν σάν σκόνη, ἐξα- 
φανίστηκαν σάν καπνός. Ἀλλά καί ὅσα σχεδία- 

ζαν ἐναντίον τῆς Ἐκκλησίας, ἔγιναν ἀφορμή νά 
προκύψει µεγάλη ὠφέλεια στούς χριστιανούς. 
Γιατί δημιούργησαν τίς χορεῖες τῶν μαρτύρων 
πού ἀποτελοῦν τό θησαυρό, τούς στύλους, τούς 
πύργους τῆς Ἐκκλησίας. 


Βλέπεις λοιπόν τή ϑαυμαστή ἐκπλήρωση τῆς 
προφητείας; Πραγματικά, «οἱ δυνάμεις τοῦ ἅδη 
δέν OG τήν κατανικήσουν». Ἀπό τά παρελθόντα 
ὅμως, πίστευε καί γιά τά μέλλοντα. Καί στό μέλ- 
λον κανείς δέν δά μπορέσει νά νικήσει τήν Ἐκκλη- 
σία. Γιατί ἄν δέν κατόρθωσαν νά τή συντρίψουν 
ὅταν ἀριϑμοῦσε λίγα µέλη, ὅταν ἡ διδασκαλία 
της φαινόταν καινούργια καί παράξενη, ὅταν 
τόσοι φοθεροί πόλεμοι καί τόσοι πολλοί διωγμοί 
ἀπό παντοῦ ξεσηκώνονταν ἐναντίον της, πολύ 
περισσότερο δέν δά μπορέσουν νά τή θλάψουν 
τώρα, πού κυριάρχησε σ’ ὅλη τήν οἰκουμένη, 
πού κυρίεψε ὅλα τά ἔϑνη καί πού ἐξαφάνισε 
τούς θωμούς καί τά εἴδωλα, τίς γιορτές καί τίς τε- 
λετές, τόν καπνό καί τήν τσίκνα τῶν αἰσχρῶν 
ϑυσιῶν. 

Πῶς πέτυχαν οἱ ἀπόστολοι ἕνα τόσο μεγάλο, 
ἕνα τόσο σπουδαῖο κατόρϑωμα, ἔπειτα ἀπό τό- 
σα ἐμπόδια; Ἀσφαλῶς µέ τή θεϊκή καί ἀκαταμά- 
χητη δύναμη Ἐκείνου, πού προφήτεψε τή δημι- 
ουργία καί τό ϑρίαμθο τῆς Ἐκκλησίας. Αὐτό κα- 
νείς δέν μπορεῖ νά τό ἀρνηϑεῖ, ἐκτός κι ἄν εἶναι 
ἀνόητος καί ἐντελῶς ἀνίκανος νά σκέφτεται. 


Se 

